钦定古今图书集成/方舆汇编/边裔典/第051卷 > 龟兹国
## 钦定古今图书集成/方舆汇编/边裔典/第051卷 > 龟兹国

《酉阳杂俎》：古龟兹国王阿主儿者，有神异力，能降伏
毒龙。时有贾人买市人金银宝货，至夜中，钱并化为
炭，境内数百家皆失金宝。王有男，先出家，成阿罗汉
果。王问之，罗汉曰：“此龙所为，龙居北山，其头若虎，今
在某处眠耳。”王乃易衣持剑，默出至龙所，见龙卧，将
欲斩之，因曰：“吾斩寐龙，谁知吾有神力。”遂叱龙，龙惊
起化为狮子，王即乘其上。龙怒作雷声，腾空至城北
二十里。王谓龙曰：“尔不降当断尔头。”龙惧王神力，乃
作人语曰：“勿杀我，我当与王乘，欲有所向，随心即至。”
王许之。后常乘龙而行。

《云仙杂记》：龟兹国进一枕，色如玛瑙。枕之则十洲、三
岛、四海、五湖尽入梦中，帝名“游仙枕。